อยากถามคุณฮอร์โมนว่า "การเทคฮอร์โมนชาย" เข้าสู่ร่างกายผู้หญิงหรือทอมหรือผู้ชายข้ามเพศ ผมพอจะทราบผลที่เกิด แต่อยากจะรู้ว่า การเทคฮอร์โมนเพื่อให้ร่างกายมีรูปร่างเหมือนผู้ชาย คือมีกล้ามท้องกล้ามแขน แล้วหยุดเทคฮอร์โมน แบบนี้จะเกิดอะไรขึ้นบาง แล้วกล้ามเนื้อที่เราสร้างมาถึงจุดที่เราพอใจจะหายไปไหมครับ ถึงแม้ว่าเราจะควบคุมการกินก็ตามมันยังจะคงอยู่หรือหายไป แต่ตอนเทคฮอร์โมนนี้ไม่ได้ตัดมดลูกหรือรังไข่ แล้วในนักเพาะกายหญิงเขาใช้ฮอร์โมนผู้ชายเข้าไปช่วยไหมครับ
สวัสดีค่ะ การเทคฮอร์โมนเพศชายเพื่อหวังผลเรื่องสร้างกล้ามเนื้อนั้น อาจจะไม่ได้คุ้มกับผลเสียของการได้ฮอร์โมนเพศชายมากเกินไปในระยะยาวเช่นความดันโลหิตสูง โรคตับ อวัยวะเพศผิดปกติ มีบุตรยาก มีอารมณ์ฉุนเฉียวและก้าวร้าวมากขึ้น เป็นต้นแนะนำการเสริมสร้างกล้ามเนื้อด้วยการออกกำลังกายเช่นการยกเวท ซึ่งน่าจะปลอดภัยกว่าการไปใช้ยาฮอร์โมนค่ะ และถ้าเราไม่ได้จะทำอาชีพที่ต้องใช้กล้ามเนื้อมากขนาดนั้น ก็ยิ่งไม่ควรไปเสี่ยงโดยไม่จำเป็นค่ะ